Na osnovu člana 29 i člana 32 Zakona o državnoj imovini („Službeni list CG’’, br. 21/09, 40/11), i člana 46 Statuta Opštine Rožaje („Službeni list CG - opštinski propisi” br. 38/18 i 16/21), Skupština opštine Rožaje, na sjednici održanoj dana 28.05.2024.godine, donijela je

**ODLUKU**

**o davanju nepokretnosti na upravljanje i korišćenje DOO „Komunalno” Rožaje**

**Član 1**

Opština Rožaje kao imalac prava svojine u obimu prava 1/1 ustupa na upravljanje i korišćenje društvu sa ograničenom odgovornošću „Komunalno“ Rožaje, nepokretnosti upisane u Listu nepokretnosti broj 651 KO Rožaje, označene na kat.parceli br. 910, broj zgrade 3, poslovni prostor, građenje šest soba prizemlje, površine 349 m²; poslovni prostor, građenje jedna soba, prvi sprat površine 233 m² i Poslovni prostor deset soba, drugi sprat površine 236 m².

**Član 2**

Predmetne nepokretnosti iz član 1 ove Odluke daju se na upravljanje i korišćenje bez naknade, za potrebe DOO „Komunalno“ Rožaje, radi obavljanja redovnih djelatnosti u skladu sa zakonom i Odlukom o osnivanju.

**Član 3**

Međusobna prava i obaveze između Opštine Rožaje i DOO „Komunalno“ Rožaje, regulisaće se ugovorom u skladu sa ovom Odlukom.

Ovlašćuje se predsjednik Opštine da, u ime Opštine, potpiše Ugovor iz stava 1 ovog člana.

**Član 4**

Ova Odluka stupa na snagu danom donošenja i objaviće se u „Službenom listu Crne Gore – opštinski propisi”.

Broj: 02-016/24-150

Rožaje, 29.05.2024.godine

SKUPŠTINA OPŠTINE ROŽAJE

Predsjednik Skupštine,

Almir Avdić, s. r.